இருசல்பியூரைல் குளோரைடு

இருசல்பியூரைல் குளோரைடு (Disulfuryl chloride) என்பது S2O5Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசல்பியூரைல் குளோரைடு, பைரோ சல்பியூரைல் குளோரைடு என்ற பெயர்களாலும் இச்சேர்மம் அழைக்கப்படுகிறது. கந்தகம், ஆக்சிசன், குளோரின் ஆகிய தனிமங்கள் சேர்ந்து இது உருவாகிறது. குளோரோகந்தக அமிலத்தின் நீரிலிச் சேர்மமாக அறியப்படுகிறது.

தயாரிப்பு
கந்தக மூவாக்சைடையும் கார்பன்டெட்ராகுளோரைடையும் சேர்த்து கவனமாகச் சூடுபடுத்தினால் இருசல்பியூரைல் குளோரைடு உருவாகும்:

2SO3 + CCl4 -> S2O5Cl2 + COCl2

கந்தக டிரையாக்சைடு மற்றும் சல்பியூரைல்  குளோரைடை கலப்பது போன்ற துணைப் பொருளாக பாசுசீனை உற்பத்தி செய்யாத பிற அறியப்பட்ட முறைகளும் உள்ளன:

SO3 + SO2Cl2 → S2O5Cl2

இயற்பியல் பண்புகள் 
இருசல்பியூரைல் குளோரைடு சேர்மம் அடர்த்தியான, மிகவும் ஒளிவிலகல் திறன் கொண்ட, நிறமற்ற திரவமாகத் தோன்றும். கடுமையான வாசனையுடன், குளிர்ந்த நீரில் கரையாமல் நீராற்பகுப்புக்கு ஆளாகிறது. தூய்மையாக இருக்கும்போது காற்றில் புகைபிடிக்கும் போக்கு குறைவாக இருக்கும், அதே நேரத்தில் குளோரோசல்பியூரிக் அமில அசுத்தங்கள் இருந்தால் புகை அதிகரிக்கிறது, இவை நீராற்பகுப்புக்கு ஆளாகின்றன.

வேதிப் பண்புகள்
தண்ணீருடன் தொடர்பு கொள்ள நேர்ந்தால் மெதுவாக சிதைவடைந்து ஐதரசன் குளோரைடு மற்றும் கந்தக அமிலமாகச் சிதைகிறது. 

S2O5Cl2 + 3H2O → 2H2SO4 + 2HCl↑

250 °செல்சியசு வெப்பநிலை வரை நீண்ட நேரம் கொதிக்க வைப்பது அல்லது சூடாக்குவது கந்தக டிரையாக்சைடு , கந்தக டை ஆக்சைடு மற்றும் குளோரின் எனப் பிரிகைக்கு வழிவகுக்கிறது.

பயன்கள்
இருசல்பியூரைல் குளோரைடு சேர்மம் கரிமத் தொகுப்பு வினையிலும் குளோரினேற்றும் முகவராகவும் பயன்படுத்தப்படுகிறது.

மேலும் காண்க
இருசல்பியூரைல் குளோரைடு புளோரைடு
முக்கந்தகக் குளோரைடு

மேற்கோள்கள்

பகுப்பு:ஆக்சி குளோரைடுகள்
பகுப்பு:ஆக்சிசன் சேர்மங்கள்
பகுப்பு:குளோரின் சேர்மங்கள்
பகுப்பு:கந்தகச் சேர்மங்கள்